《西溪次韵九首 其七》
宋代·刘跂

轻云巧迎月，高柳媚疏光。城堞传严鼓，尊罍动急觞。

望迷山四面，影占水中央。清绝无人地，居然五友乡。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。